Levonas Aronianas
Levonas Grigorijus Aronianas (arm. Լևոն Գրիգորի Արոնյան; g. 1982 m. spalio 6 d.) – Armėnijos šachmatų didmeistris, eilės pasaulio elitinių turnyrų nugalėtojas bei prizininkas. 2014 m. vasario mėn. jo FIDE reitingas buvo 2-as pasaulyje, o per visą laiką 3-ias – 2835,5. L. Aronianas 2005 m. ir 2017 m. laimėjo pasaulio taurę. Kartu su Armėnijos rinktine šachmatų olimpiadose iki 2014 m. yra iškovojęs 3 komandinius aukso (2006, 2008, 2012) ir vieną bronzos (2004) medalius, o individualiai – vieną aukso (2012) ir sidabro (2010) medalius. Jis laimėjo 2008–2010 m. Didžiojo prizo varžybas. Žaidė 2007 m., 2011 m. Kandidatų mačuose. Vėliau Kandidatų turnyruose: (2013 m. 4-oji vieta), (2014 m.). L. Aronianas žaidžia ne tik klasikinius šachmatus: jis – greitųjų šachmatų – 2009 m., žaibo – 2010 m. bei Šachmatų 960 (2006–2009 m.) pasaulio čempionas. 2005 m. buvo išrinktas geriausiu Armėnijos sportininku. 2009 m. jam buvo suteiktas Armėnijos nusipelniusio sporto meistro titulas.